Madhara ya uchafuzi wa mazingira

Mazingira ni hali au mambo yanayomzunguka kiumbe katika sehemu anapoishi au maisha yake. Tukiyachafua mazingira huleta madhara tofauti tofauti. Moja wapo ni kuharibika kwa hewa, mazingira chafu hufanya hewa kuwa chafu.

Mazingira machafu pia hutupa maradhi mbalimbali, kama vile:homa ya matumbo na kipindupindu. Waja wengi wameadhirika pakubwa na uchafuzi wa mazingira. Sehemu za Kenya, Uganda, Nigeria, na Sudan wameadhirika na machafuzi ya mazingira.

Mazingira safi hupendeza macho. Watalii wengi hutembea nchi mbali mbali ambazo zina mazingira safi. Mazingira yanapokuwo chafu, basi tutapoteza watalii. Ushuru wanaolipa watalii husaidia kuboresha uchumi wetu.

Wanyama wetu pia huadhirika pakubwa na uchafuzi wa mazingira. Wao hutegemea mazingira kwa makao, chakula, na maji. Tunapoyachafua, basi watakosa makao na wengine wao wataaga dunia.

Maji ni uhai. Tunapochafua mazingira, maji pia huchafuka. Maji yanapochafuka basi itakuwa magonjwa kwetu. Uchafuzi wa mazingira umeharibu mito, visiwa na visima vya maji.

Uchafu wa mazingira hukosesha watu amani. Hewa chafu, maji machafu na mazingira machafu hukosesha watu amani. Unapotembea mahali upatane au ukanyage choo cha mtu bila shaka ukosa amani.

Kuharibika kwa maliasili kama vile madini, misitu au maji vinatokana na maumbile ambayo hupatikana katika mazingira.

Mawaziri wa mazingira katika nchi hizo nne wanajaribu kila wawezalo ili kupunguza athari ya uchafuzi wa mazingira.